title: Ingaxa (suterot)
text: Bak lan taneaviel edje Mathilde moo Champs-Élysées ikpa gozar, pune va Forestier W-ya ware tisa lijotafa is brostasa kakever. Viele Mathilde kiavar, pune kulafa nikya me kagruper vieli ine va int atoer. Bam va gabentafa blira mali joraviel kareizur : va drasura va ingaxa, is va dimdodera va miaziliks droon gu bana lusteyena, is va olgafa kobara remi sanda. Forestier W-ya kontegesa bam razdar da bata beitayana ingaxa tiyir rolafa. « Inafa voda tiyir vas iclo alub-decemoy franc talolk !». Berpotam ba to bata razdara tenuwer.